《题俞章怀椿卷》
明代·张宁

肠断高林泪迸泉，萧萧风叶夕阳天。春秋望绝八千岁，日夕愁阳百万年。

有约松筠空自好，无情桥梓为谁妍。燕山路杳人何在，丹桂寒香益惘然。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。